12.5.2023.
(15)
LV
Eiropas Savienības Oficiālais Vēstnesis
L 127/3
Tendences, kas ir svarīgas, lai novērtētu kaitējuma turpināšanās vai atkārtošanās iespējamību, tika pētītas laikposmam no 2018. gada 1. janvāra līdz pārskatīšanas izmeklēšanas perioda beigām (“attiecīgais periods”). 2.
PĀRSKATĀMAIS RAŽOJUMS, ATTIECĪGAIS RAŽOJUMS UN LĪDZĪGAIS RAŽOJUMS
2.1.
Pārskatāmais ražojums termiņbeigu pārskatīšanā un daļējā starpposma pārskatīšanā (16)
Ražojums, uz kuru attiecas šīs pārskatīšanas, ir augstas stiprības poliestera pavedieni, nesagatavoti mazumtirdz­ niecībai, arī monopavedieni ar lineāro blīvumu mazāku par 67 deciteksiem (izņemot šujamos diegus un tādus daudzkārtu vai šķeterētus pavedienus ar noslēdzošu labējo grodumu, kuri paredzēti šujamo diegu ražošanai, gatavus krāsošanai un galīgajai apstrādei, vaļīgi aptītus ap perforētu plastmasas spolīti), kurus patlaban klasificē ar KN kodu ex 5402 20 00 (Taric kods 5402 20 00 10) (“pārskatāmais ražojums”).
KN un Taric kodi ir norādīti vienīgi informācijai, neskarot turpmākas izmaiņas tarifa klasifikācijā.
(17)
ASPP izmanto vairākiem dažādiem lietojumiem, piemēram, riepu stiprināšanai, platiem audumiem, drošības jostām, drošības spilveniem, virvēm, tīkliem un vairākiem rūpnieciskajiem lietojumiem. 2.2.
Attiecīgais ražojums
(18)
Ražojums, uz kuru attiecas šī termiņbeigu pārskatīšana un daļēja starpposma pārskatīšana, ir Ķīnas izcelsmes pārskatāmais ražojums. 2.3.
Līdzīgais ražojums
(19)
Izmeklēšanās tika konstatēts, ka šādiem tālāk minētajiem ražojumiem ir vienas un tās pašas fizikālās, ķīmiskās un tehniskās īpašības un vieni un tie paši pamatlietojumi: — attiecīgajam ražojumam, — pārskatāmajam ražojumam, ko ražo un pārdod Ķīnas iekšzemes tirgū, un — pārskatāmajam ražojumam, ko Savienības ražošanas nozare ražo un pārdod Savienībā.
(20)
Tādēļ šie ražojumi uzskatāmi par līdzīgiem ražojumiem pamatregulas 1. panta 4. punkta nozīmē. 3.
TERMIŅBEIGU PĀRSKATĪŠANAS IZMEKLĒŠANA
3.1.
Ieinteresētās personas un atlase (21)
Paziņojumā par termiņbeigu pārskatīšanas izmeklēšanas sākšanu Komisija aicināja ieinteresētās personas ar to sazināties, lai piedalītos izmeklēšanā.
Turklāt Komisija par termiņbeigu pārskatīšanas sākšanu īpaši informēja pieprasījuma iesniedzēju, zināmos Savienības ražotājus, ražotājus Ķīnā, importētājus un lietotājus Savienībā, par kuriem bija zināms, ka tos skar termiņbeigu pārskatīšanas izmeklēšana, un Ķīnas iestādes un aicināja tos piedalīties izmeklēšanā.
(22)
Visām ieinteresētajām personām bija iespēja sniegt piezīmes par izmeklēšanas sākšanu un prasīt, lai tās uzklausītu Komisija un/vai tirdzniecības procedūru uzklausīšanas amatpersona.
(23)
Paziņojumā par procedūras sākšanu Komisija norādīja, ka tā varētu veidot ieinteresēto personu izlasi saskaņā ar pamatregulas 17. pantu.
3.1.1.
Savienības ražotāju atlase
(24)
Paziņojumā par termiņbeigu pārskatīšanas izmeklēšanas sākšanu Komisija norādīja, ka tā ir izveidojusi Savienības ražotāju provizorisku izlasi.
Komisija izveidoja izlasi, pamatojoties uz ražošanas un pārdošanas apjomiem, ņemot vērā to ģeogrāfisko atrašanās vietu.
Šajā izlasē tika iekļauti trīs Savienības ražotāji.
Izlasē iekļauto Savienības ražotāju produkcija veidoja vairāk nekā 50 % no līdzīgā ražojuma kopējā aplēstā ražošanas apjoma un pārdošanas apjoma Eiropas Savienībā.
Komisija saskaņā ar pamatregulas 17. panta 2. punktu aicināja ieinteresētās personas sniegt piezīmes par provizorisko izlasi.
Neviena ieinteresētā persona neiesniedza piezīmes par provizorisko izlasi, kas tika apstiprināta kā galīgā izlase.
Izlase ir Savienības ražošanas nozarei reprezentatīva.